**Aprobată**

prin Hotărârea Consiliului

de Administraţie al ANRE

nr. 64 /2018 din 22.02.2018

**METODOLOGIA**

de calculare, aprobare și aplicare a tarifelor pentru

serviciul de distribuție a energiei electrice

Secțiunea 1

DISPOZIȚII GENERALE

**1.** Metodologia de calculare, aprobare și aplicare a tarifelor pentru serviciul de distribuție a energiei electrice (în continuare Metodologie) are ca scop stabilirea modului de calcul a tarifelor pentru serviciul de distribuție a energiei electrice prestat de către operatorii sistemelor de distribuție (în continuare OSD).

**2.** Metodologia stabilește:

1) principiile, modul de calculare și de ajustare a tarifelor pentru serviciul de distribuție a energiei electrice;

2) modul de calculare și de aplicare a tarifelor diferențiate în funcție de nivelul de tensiune a rețelelor electrice la care sunt racordate instalațiile electrice ale consumatorilor finali;

3) componentele și modul de determinare a:

a) costurilor materiale;

b) costurilor cu personalul;

c) amortizării imobilizărilor corporale și necorporale, inclusiv în cazul reevaluării acestora, pentru a asigura ca imobilizările respective să nu fie depreciate mai mult de o dată și pentru a exclude imobilizările care au fost primite cu titlul gratuit;

d) costurilor aferente exploatării eficiente și întreținerii obiectelor rețelelor electrice de distribuție;

e) costurilor aferente evidenței energiei electrice distribuite;

f) costurilor aferente procurărilor de energie electrică în scopul acoperirii nivelului rezonabil și justificat al consumului tehnologic și al pierderilor de energie electrică în rețelele electrice de distribuție;

g) cheltuielilor de distribuire și administrative;

h) altor cheltuieli aferente activității de distribuție a energiei electrice;

4) modul de determinare a rentabilității imobilizărilor de distribuție;

5) principiile generale de efectuare a investițiilor în sectorul electroenergetic și modul de recuperare a acestora prin tarif;

6) modul de separare a costurilor, a cheltuielilor și a rentabilității între activitățile practicate de OSD și între rețelele electrice de distribuție cu diferite nivele de tensiune;

7) modul de determinare și de aprobare a costurilor de bază pentru serviciul de distribuție a energiei electrice;

8) modul de actualizare a costurilor de bază pentru perioada ulterioară celei în care au fost aprobate costurile de bază.

**3.** Tarifele pentru serviciul de distribuție a energiei electrice sunt de tip monom și se determină la un kWh energie electrică distribuită sau la un kW putere contractată, în dependență de decizia Agenției,și sunt diferențiate în funcție de nivelul de tensiune a rețelelor electrice de distribuție la care sunt racordate instalațiile electrice ale consumatorilor finali.

Secțiunea 2

PRINCIPIILE DE REGLEMENTARE ȘI MODUL DE DIFERENȚIERE A TARIFELOR

**4.** Metodologia este bazată pe următoarele principii de reglementare:

1) funcționarea eficientă și asigurarea viabilității financiare a OSD prin stabilirea tarifelor pentru serviciul de distribuție a energiei electrice în baza cheltuielilor reale și strict necesare pentru desfășurarea activității, cu excluderea din calcul a tuturor costurilor și cheltuielilor economic neargumentate, nejustificate și/sau care, conform procesului tehnologic, nu sunt necesare pentru prestarea serviciului de distribuție a energiei electrice;

2) prestarea calitativă și fiabilă a serviciului de distribuție a energiei electrice furnizorilor, consumatorilor finali, cu utilizarea eficientă a obiectelor rețelei electrice de distribuție;

3) desfășurarea în condiții de siguranță a activității de distribuție a energiei electrice;

4) includerea în tarifele pentru serviciul de distribuție a energiei electrice doar a costurilor reale, aferente prestării serviciului distribuție a energiei electrice prin rețelele electrice de nivelul corespunzător de tensiune la care sunt racordate instalațiile electrice ale consumatorilor finali;

5) orientarea sistemului de determinare a tarifelor astfel ca OSD, furnizorii, consumatorii finali să fie motivați în utilizarea eficientă a capacităților rețelelor electrice de distribuție;

6) promovarea investițiilor eficiente în rețelele electrice de distribuție;

7) excluderea subvențiilor încrucișate;

8) asigurarea transparenței în procesul de reglementare a tarifelor.

**5.** Determinarea tarifelor pentru serviciul de distribuție a energiei electrice se va efectua diferențiat, în funcție de nivelul tensiunii rețelelor electrice de distribuție la care sunt racordate instalațiile electrice ale consumatorilor finali. Se disting trei nivele de tensiune a rețelelor electrice de distribuție:

“TÎ” –tensiune înaltă. La acest nivel de tensiune se referă rețelele electrice de distribuție de tensiunea 35-110 kV;

“TM” –tensiune medie. La acest nivel de tensiune se referă rețelele electrice de distribuție de tensiunea 6-10 kV;

“TJ” –tensiune joasă. La acest nivel de tensiune se referă rețelele electrice de distribuție de tensiunea 0,4 kV și mai joasă.

**6.** În componența rețelelor electrice de distribuție de “TÎ” se includ liniile electrice de distribuție de 110 și de 35 kV, alte mijloace fixe și imobilizări necorporale direct aferente acestor rețele, amplasate de la punctele de delimitare cu rețelele electrice de transport până la punctele de intrare a acestor linii electrice în stațiile de transformare (transformatoare) de 35/10 kV, de 35/6 kV, de 110/35/10 kV, de 110/35/6 kV, de 110/10kV și de 110/6 kV, și până la punctele de delimitare a proprietății OSD cu proprietatea consumatorilor finali, ale căror instalații electrice sunt racordate la rețelele electric de “TÎ”.

**7.** În componența rețelelor electrice de distribuție de “TM” se includ stațiile de transformare (transformatoare) de 110/35/10 kV, de 110/35/6 kV, de 110/10 kV, de 110/6 kV, de 35/10 kV și 35/6 kV, toate liniile electrice de distribuție de 6 kV și de 10 kV, alte mijloace fixe și imobilizări necorporale direct aferente acestor linii electrice, amplasate de la punctele de ieșire din stațiile de transformare (transformatoare) sus-menționate până la stațiile de transformare (transformatoare) de 10/0,4 kV, de 6/0,4 kV și până la punctele de delimitare a proprietății OSD cu proprietatea consumatorilor finali, ale căror instalații electrice sunt racordate la rețelele electrice de distribuție de “TM”.

**8.** În componența rețelelor electrice de distribuție de “TJ” se includ stațiile de transformare (transformatoarele) de 10/0,4 kV și de 6/0,4 kV și mai jos, liniile electrice de distribuție de 0,4 kV și mai jos, alte mijloace fixe și imobilizări necorporale direct aferente liniilor electrice de distribuție de 0,4 kV și mai jos, amplasate de la punctele de ieșire din stațiile de transformare (transformatoare) sus-menționate și până la (inclusiv) punctele de delimitare a proprietății OSD cu proprietatea consumatorilor finali, ale căror instalații electrice sunt racordate la rețelele electrice de distribuție de “TJ” sau până la locurile de consum în cazul consumatorilor casnici (până la clemele de ieșire ale întrerupătorului sau a echipamentului de măsurare).

Secțiunea 3

CALCULAREA TARIFELOR

**9.** Tarifele pentru serviciul de distribuție a energiei electrice, determinate la un kWh energie electrică distribuită, diferențiate în funcție de nivelul tensiunii rețelelor electrice de distribuție, pentru fiecare an “n” se calculează conform formulelor:

1) Pentru serviciul de distribuție a energiei electrice, prestat prin rețelele electrice de distribuție de tensiune înaltă:

2) Pentru serviciul de distribuție a energiei electrice, prestat prin rețelele electrice de distribuție de tensiune medie:

3) Pentru serviciul de distribuție a energiei electrice, prestat prin rețelele electrice de distribuție de tensiune joasă:

(3)

unde:

– tariful pentru serviciul de distribuție a energiei electrice prestat de OSD în anul “n” prin rețelele electrice de distribuție de tensiune înaltă, medie și joasă lei/kWh;

*VDnit; VDnmt; VDnjt* – venitul necesar de a fi obținut de OSD în anul “n” de la prestarea serviciului de distribuție a energiei electrice prin rețelele de tensiune înaltă, medie și joasă, stabilit pentru acoperirea costurilor reale de distribuție și pentru asigurarea viabilității financiare a OSD lei;

*EDnt–* cantitatea de energie electrică distribuită pe toate nivelele de tensiune ale rețelelor electrice de distribuție tuturor consumatorilor finali ale căror instalații electrice sunt racordate la aceste rețele, kWh.:

*EDnt = EDnît + EDnmt + EDnjt* (4)

unde:

*EDnît –* cantitatea de energie electrică distribuită în anul “n” prin rețelele electrice de distribuție pentru consumatorii finali ale căror instalații electrice sunt racordate la rețelele electrice de distribuție de tensiune înaltă, kWh.;

*EDnmt –* cantitatea de energie electrică distribuită în anul “n” prin rețelele electrice de distribuție pentru consumatorii finali ale căror instalații electrice sunt racordate la rețelele electrice de distribuție de tensiune medie, kWh;

*EDnjt –* cantitatea de energie electrică distribuită în anul “n” prin rețelele electrice de distribuție pentru consumatorii finali ale căror instalații electrice sunt racordate la rețelele electrice de distribuție de tensiune joasă, kWh;

Cantitatea de energie electrică distribuită prin fiecare tip de rețea (,,TÎ”, ,,TM” și ,,TJ”) se determină ca suma cantității totale de energie electrică distribuită în anul ,,n” tuturor consumatorilor finali ale căror instalații electrice sunt racordate la rețeaua electrică de distribuție cu nivelul respectiv de tensiune.

*CDnît; CDnmt; CDnjt* – costurile activității de distribuție a energiei electrice în anul “n”, aferente rețelelor electrice de distribuție de înaltă, de medie și de tensiune joasă lei;

*RAnit; RAnmt; RAnjt* –rentabilitatea mijloacelor fixe și imobilizărilor necorporale utilizate în activitatea de distribuție a energiei electrice în anul “n”, aferentă rețelelor electrice de distribuție de tensiune înaltă, medie și joasă, lei. Rentabilitatea mijloacelor fixe și imobilizărilor necorporale în anul “n” aferentă fiecărui tip de rețea, în parte, se determină conform următoarelor formule:

1) pentru rețelele electrice de distribuție de tensiune înaltă:

2) pentru rețelele electrice de distribuție de tensiune medie:

3) pentru rețelele electrice de distribuție de tensiune joasă:

unde:

*RAnt* – rentabilitatea totală a mijloacelor fixe și imobilizărilor necorporale ale OSD în anul “n”, determinată în conformitate cu prevederile Secțiunii 6 din Metodologie;

*VBADnt* – valoarea contabilă a mijloacelor fixe ale OSD la începutul anului “n”, aferente rețelelor electrice de distribuție. Această valoare se determină ca suma valorilor contabile a mijloacelor fixe ale rețelelor electrice de distribuție de tensiune înaltă, medie și joasă. Adică:

*VBADnt = VBADnît + VBADnmt + VBADnjt*(8)

unde:

*VBADnît; VBADnmt; VBADnjt* – valoarea contabilă a mijloacelor fixe ale OSD în anul “n”, aferente rețelelor electrice de distribuție de tensiune înaltă, medie și joasă.

**10.** În cazul determinării tarifelor pentru serviciul de distribuție a energiei electrice pentru un kW putere contractată, acestea trebuie să asigure obținerea de către OSD a acelorași venituri ca și în cazul tarifelor determinate la 1 kWh energie electrică distribuită. La determinarea tarifelor pentru serviciul de distribuție a energiei electrice, menționate se utilizează aceiași parametri și elemente, aplicate la calcularea tarifelor pentru serviciul de distribuție a energiei electrice pentru un kWh, excepție fiind înlocuirea în formulele de calcul a cantității de energie electrică distribuită cu parametrul puterea contractată de consumatorii finali. Tariful pentru serviciul de distribuție a energiei electrice pentru un kW putere contractată, stabilit pentru consumatorii finali, pentru anul “n” se va determina conform formulelor:

1) Pentru serviciul de distribuție a energiei electrice, prestat prin rețelele electrice de distribuție de tensiune înaltă:

2) Pentru serviciul de distribuție a energiei electrice, prestat prin rețelele electrice de distribuție de tensiune medie:

3) Pentru serviciul de distribuție a energiei electrice, prestat prin rețelele electrice de distribuție de tensiune joasă:

unde:

– tariful anual pentru serviciul de distribuție a energiei electrice prestat de OSD prin rețelele electrice de distribuție de tensiune înaltă, de tensiune medie și de tensiune joasă, lei/kW/an;

*PCnt* – puterea totală contractată de către toți consumatorii finali, instalațiile electrice ale cărora sunt racordate la rețele electrice de distribuție, kW, care este egală cu:

*PCnt = PCnît + PCnmt + PCnjt* (12)

unde:

*PCnît; PCnmt; PCnjt* – puterea contractată de către toți consumatorii finali instalațiile electrice ale cărora sunt racordate la rețelele electrice de distribuție de înaltă, de medie și de joasă tensiune, kW. Puterea contractată se determină anual în baza puterii indicate în contractele încheiate de consumatorii finali. Puterea contractată poate fi redusă, la solicitarea consumatorului final, doar pentru anul următor de reglementare.

Tariful pentru serviciul de distribuție a energiei electrice, bazat pe puterea contractată se va aplica consumatorilor finali lunar. Pentru aceasta tariful pentru puterea contractată determinat anual se va împărți la 12.

Secțiunea 4

COMPONENȚA COSTURILOR ȘI A CHELTUIELILOR

ACTIVITĂȚII DE DISTRIBUȚIE A ENERGIEI ELECTRICE

**11.** În costurile activității de distribuție a energiei electrice în anul “n” (***CDn***) se includ:

1) costurile și cheltuielile OSD aferente procesului de distribuție a energiei electrice (***CDDn***);

2) alte cheltuieli (***ACDn***);

3) devierile tarifare (***Devn-1***). Aceste devieri, pozitive sau negative, generate din activitatea de distribuție a energiei electrice în anul *“n-1”* (perioada precedentă), care trebuie luate în calculul tarifului anului “n” (perioada pentru care se stabilește tariful), actualizate la rata de rentabilitate (Rrn), în baza valorilor acestor devieri, determinate lunar. Aceste devieri pot apărea ca rezultat al diferențelor între parametrii estimați în procesul de stabilire a tarifelor pentru anul *“n-1”*și cei reali obținuți în anul *“n-1”*.

În așa mod, costurile activității de distribuție a energiei electrice, ale OSD, în anul “n” sunt egale cu:

*CDn = CDDn+ACDn – Devn-1* (13)

**12.** În componența costurilor și a cheltuielilor aferente procesului de distribuție a energiei electrice (***CDDn***) se includ următoarele componente:

1) amortizarea mijloacelor fixe și imobilizărilor necorporale, aferente activității de distribuție (***AADn***);

2) costurile de întreținere și de exploatare a mijloacelor fixe și a imobilizărilor necorporale, aferente procesului de distribuție a energiei electrice (***CIDn***);

3) costurile aferente evidenței energiei electrice distribuite prin rețelele electrice de distribuție (***CEDn***);

4) costul consumului tehnologic și al pierderilor de energie electrică admise în rețelele electrice de distribuție (***CPDn***).

**13.** Componența costurilor și a cheltuielilor nemijlocit aferente procesului de distribuție a energiei electrice pentru fiecare tip de rețea electrică de distribuție (de tensiune înaltă, medie și joasă) în anul “n” este:

1) Pentru rețelele electrice de distribuție de tensiune înaltă:

*CDDnît = AADnît + CIDnît + CEDnît + CPDnît*(14)

2) Pentru rețelele electrice de distribuție de tensiune medie:

*CDDnmt = AADnmt + CIDnmt + CEDnmt + CPDnmt* (15)

3) Pentru rețelele electrice de distribuție de tensiune joasă:

*CDDnjt = AADnjt + CIDnjt + CEDnjt + CPDnjt* (16)

unde:

*AADnît; AADnmt; AADnjt*– amortizarea mijloacelor fixe și imobilizărilor necorporale în anul “n”, aferente rețelelor electrice de distribuție de tensiune înaltă, medie și joasă, determinată în conformitate cu prevederile punctelor 18-21 din Metodologie;

*CIDnît; CIDnmt; CIDnjt* – costuri de întreținere și de exploatare în anul “n”, aferente nemijlocit rețelelor electrice de distribuție de tensiune înaltă, medie și joasă;

*CEDnît; CEDnmt; CEDnjt* – costuri legate de evidența energiei electrice distribuite în anul “n” prin rețelele electrice de distribuție de tensiune înaltă, medie și joasă;

*CPDnît; CPDnmt; CPDnjt* – costul în anul “n” al consumului tehnologic și al pierderilor de energie electrică în rețelele electrice de distribuție de înaltă, de medie și de joasă tensiune.

**14.** În componența categoriei “Alte cheltuieli (***ACDn***)” se includ toate celelalte costuri și cheltuieli ale activității de distribuție a energiei electrice, care nu țin nemijlocit de procesul tehnologic de distribuție a energiei electrice. Din aceste cheltuieli fac parte:

1) cheltuielile de distribuire și administrative (***CDAn***);

2) alte cheltuieli de distribuție (***ACn***).

Adică, în fiecare an “n” aceste cheltuieli for fi egale cu:

*ACDn = CDAn + ACn* (17)

**15.** Cheltuielile ACD se determină integral pe OSD și se repartizează pe fiecare tip de rețea proporțional energiei electrice distribuite conform următoarelor formule:

1) Pentru rețelele electrice de distribuție de tensiune înaltă:



2) Pentru rețelele electrice de distribuție de tensiune medie:

3) Pentru rețelele electrice de distribuție de tensiune joasă:

**16.** Devierile tarifare se determină integral pentru activitatea de distribuție reieșind din modificarea în decursul anului “n-1”, a parametrilor reali față de cei estimativi, luați în calcul la stabilirea tarifelor. Aceste devieri se determină separat pentru fiecare lună în parte din anul “n-1” cu actualizarea acestora la rata anuală de rentabilitate (Rrn) corelată cu numărul de luni de la apariția devierilor până la includerea acestora în tarif. Repartizarea devierilor tarifare pe tipul de rețele electrice de distribuție se efectuează proporțional cantităților de energie electrică distribuită prin aceste rețele conform formulelor:

1) Pentru rețelele electrice de distribuție de tensiune înaltă:

2) Pentru rețelele electrice de distribuție de tensiune medie:

3) Pentru rețelele electrice de distribuție de tensiune joasă:

**17.** În total costurile și cheltuielile activității de distribuție a energiei electrice, aferente fiecărui tip de rețea electrică de distribuție, în anul “n”, au următoarea componență:

1) Pentru rețelele electrice de distribuție de tensiune înaltă:

*CDnît = CDDnît + ACDnît – Devnît* (24)

2) Pentru rețelele electrice de distribuție de tensiune medie:

*CDnmt = CDDnmt + ACDnmt – Devnmt* (25)

3) Pentru rețelele electrice de distribuție de tensiune joasă:

*CDnjt = CDDnjt + ACDnjt – Devnjt* (26)

Secțiunea 5

DETERMINAREA COSTURILOR REGLEMENTATE ȘI A CHELTUIELILOR

**18.**Amortizarea anuală a mijloacelor fixe și imobilizărilor necorporale utilizate pentru desfășurarea activității de distribuție se determină utilizând metoda casării liniare, care conduce la defalcări uniforme a amortizării în componența costurilor, pe toată durata de utilizare a mijloacelor fixe și a imobilizărilor necorporale, conform formulelor:

1) pentru OSD cu capital străin:

2) pentru ceilalți OSD:

unde:

*DVk* – durata de utilizare a mijloacelor fixe și a imobilizărilor necorporale de categoria “k”, care trebuie să corespundă duratei reale de viață a activului. Totodată, această durată nu poate fi mai mică decât durata indicată în Catalogul mijloacelor fixe și activelor nemateriale, aprobat prin Hotărârea Guvernului nr.338 din 21.03 2003;

*LeiDn*– cursul oficial, mediu de schimb al leului moldovenesc față de dolarul SUA în anul “n”;

*VIADkn-1* – costul de intrare a mijloacelor fixe și a imobilizărilor necorporale din categoria “k”, aferente activității de distribuție, transmise în exploatare dinanul privatizăriiși până la finele anului “n-1”în urma investițiilor efectuate conform planurilor de investiții aprobate de Agenție. Pentru ceilalți OSD, componenta *VIADkn-1* este egală cu costul de intrare a mijloacelor fixe și a imobilizărilor necorporale din categoria “k”, aferente activității de distribuție, transmise în exploatare până la finele anului “n-1”, în urma investițiilor efectuate în conformitate cu planurile de investiții aprobate de Agenție. Categoriile “k” se formează prin gruparea mijloacelor fixe și a imobilizărilor necorporale cu durată de funcționare utilă identică. Nu se includ în calculul costului de intrare următoarele active: terenurile; mijloacele fixe neutilizate în activitatea de distribuție; activele finanțate din contribuții financiare, indiferent care este sursa acestora; activele primite cu titlul gratuit și din donații; mijloace fixe obținute în rezultatul racordării la rețelele electrice de distribuție; activele aferente altor activități decât cea de distribuție a energiei electrice; activele cu destinație locativ-comunală, social culturală; mijloacele fixe și a imobilizările necorporale transmise în exploatare de către OSD în afara planurilor de investiții aprobate de Agenție.

**19.**În cazul reevaluării de către OSD a mijloacelor fixe și a imobilizărilor necorporale incluse în baza reglementată a activelor (VNAD), valoarea maximă de creștere a amortizării în tarif în urma reevaluării nu va depăși pentru OSD cu capital străin valoarea cumulativă a indicelui prețurilor de consum al SUA, înregistrat, în perioada de la anul reevaluării precedente și până în anul în care se efectuează reevaluarea curentă, publicat anual de către Departamentul Muncii al SUA, iar pentru ceilalți OSD valoarea cumulativă a indicelui prețurilor din industria construcțiilor, înregistrat, în perioada de la anul reevaluării precedente și până în anul în care se efectuează reevaluarea curentă, publicat anual de Biroul Național de Statistică al Republicii Moldova. În cazurile, când reevaluarea este efectuată de o companie internațională de audit licențiată, Agenția poate contesta această reevaluare numai din motive justificate. Totodată, în cazul reevaluării mijloacelor fixe incluse în VNAD, nu se admite includerea în calculul tarifului a amortizării mijloacelor fixe pe deplin depreciate tarifar.

**20.** Apartenența mijloacelor fixe și a imobilizărilor necorporale, determinarea costurilor de intrare, a valorilor nete, și, ulterior, a amortizării acestora se efectuează în fiecare an, pentru fiecare tip de rețea în parte (de înaltă, de medie și de joasă tensiune). În componența mijloacelor fixe și a imobilizărilor necorporale nemijlocit aferente tipului concret de rețea electrică de distribuție se includ:

1) în rețelele electrice de distribuție de ”TÎ” – liniile electrice aeriene și subterane de 35-110 kV, echipamentele de măsurare a energiei electrice în scopuri comerciale – mijloace fixe ale OSD, transmiseîn exploatare în conformitate cu planurile de investiții aprobate de Agenție în scopuri tarifare, alte mijloace fixe și imobilizări necorporale, care aparțin sau sunt utilizate la deservirea, în exclusivitate, a rețelelor electrice de distribuție de înaltă tensiune;

2) în rețelele electrice de distribuție de “TM” – liniile electrice aeriene și subterane de 6-10 kV, stațiile de transformare (transformatoarele) de 110/35/10 kV, de 110/35/6 kV, de 110/10kV, de 110/6kV, de 35/10kV și de 35/6kV, echipamentele de măsurare a energiei electrice în scopuri comerciale – mijloace fixe ale OSD, transmise în exploatare în conformitate cu planurile de investiții aprobate de Agenție în scopuri tarifare, alte mijloace fixe și imobilizări necorporale, care aparțin sau sunt utilizate la deservirea, în exclusivitate, a rețelelor electrice de distribuție de medie tensiune;

3) în rețelele electrice de distribuție de “TJ” – stațiile de transformare (transformatoarele) 10/0,4 kV, 6/0,4 kV și mai jos, liniile electrice aeriene și subterane de 0,4 kV și mai jos, instalațiile de racordare și echipamentele de măsurare a energiei electrice în scopuri comerciale – mijloace fixe ale OSD, transmise în exploatare în conformitate cu planurile de investiții aprobate de Agenție în scopuri tarifare, alte mijloace fixe și imobilizări necorporale, care aparțin sau sunt utilizate la deservirea, în exclusivitate, a rețelelor electrice de distribuție de joasă tensiune.

**21.** Mijloacele fixe și imobilizările necorporale de distribuție care nu pot fi repartizate direct pe tipul concret de rețea, mijloacele fixe și imobilizările necorporale ale subdiviziunilor auxiliare (de reparație, de exploatare, de transport, etc.), mijloacele fixe și imobilizările necorporale cu destinație de distribuire și administrativă și amortizarea acestora se divizează între rețelele electrice de distribuție de înaltă, de medie și de joasă tensiune proporțional valorii contabile a mijloacelor fixe aferente nemijlocit fiecărui tip de rețea electrică de distribuție în parte (de înaltă, de medie și de joasă tensiune).

**22.** La costurile de întreținere a rețelelor electrice de distribuție (CID) se atribuie toate costurile argumentate, necesare pentru realizarea planurilor de întreținere și de reparație a rețelelor electrice de distribuție, a altui utilaj, echipamentului și altor mijloace fixe utilizate în procesul tehnologic de distribuție a energiei electrice. Aceste costuri sunt compuse din: costurile cu personalul încadrat în procesul de întreținere și de exploatare a mijloacelor fixe și a imobilizărilor necorporale, aferente procesului de distribuție a energiei electrice; costurile materiale necesare pentru întreținerea și exploatarea mijloacelor fixe de distribuție; costurile nemijlocit aferente întreținerii și exploatării utilajului și a instalațiilor de distribuție a energiei electrice. Aceste costuri se determină potrivit formulei:

*CID = CRD + CMD + CIED* (29)

unde:

*CRD*– costurile cu personalul încadrat în procesul de distribuție a energiei electrice, de deservire, de întreținere și de exploatare a rețelelor electrice de distribuție și a unităților auxiliare. În aceste costuri se includ atât sumele retribuțiilor pentru munca efectiv prestată , precum și sumele contribuțiilor de asigurări sociale de stat obligatorii și primelor de asigurare obligatorie de asistență medicală Costurile cu personalul se determină de către OSD pentru primul an de aplicarea Metodologiei – anul de bază (CRDo), reieșind din: numărul necesar de angajați pentru deservirea, pentru întreținerea în stare normală de lucru și pentru exploatarea rețelelor electrice de distribuție, a stațiilor de transformare (transformatoare), a altui utilaj și echipament aferent rețelelor electrice de distribuție și unităților auxiliare aferente distribuției; categoria de calificare a acestora; cuantumul minim garantat al salariului în sectorul real; coeficientul complexității din ramură; regimul și condițiile de lucru; alte plăți și sporuri stabilite de legislație; contribuțiile de asigurări sociale de stat obligatorii și prima de asigurare obligatorie de asistență medicală. Aceste costuri se determină de OSD, se examinează și se aprobă de către Agenție ca fiind costuri de bază pentru toată perioada de aplicare a Metodologiei. Pentru fiecare an ulterior anului “n” aceste costuri se actualizează reieșind din indicii prețurilor de consum din Republica Moldovași din indicele care va lua în considerație ridicarea eficienței activității OSD, conform formulei:

*CRDn = CRD0 × ∏(1 + IPCMn – X1)*(30)

unde:

*IPCMn* – indicele prețurilor de consum în Republica Moldova în anul “n”, publicat de Biroul Național de Statistică al Republicii Moldova;

*X1*– indicele de creștere a eficienței OSD pentru reducerea costurilor de distribuție. Acest indice este stabilit constant pentru toată perioadă de aplicare a Metodologiei în proporție de 20% din indicele prețului de consum din Republica Moldova, X1= 0,2×IPCMn.

*CMD* – costurile materiale necesare pentru deservirea, pentru întreținerea și pentru exploatarea rețelelor electrice de distribuție și a unităților auxiliare. Aceste costuri se calculează pentru primul an de aplicare a Metodologiei – anul de bază (CMDo), reieșind din cantitatea fiecărui tip de material necesar, determinată în baza normelor de utilizare și a analizei materialelor utilizate de OSD în perioada precedentă de reglementare, pentru întreținerea și pentru exploatarea rețelelor electrice de distribuție, a altor mijloace fixe și imobilizări necorporale, în conformitate cu cerințele tehnice de exploatare și cu planurile de deservire, de reparație, de întreținere și de exploatare a acestora și reieșind din prețurile minime de pe piață, ca rezultat al achizițiilor efectuate în conformitate cu regulamentul aprobat de Agenție. Analogic costurilor cu personalul, aceste costuri se determină de OSD, se examinează și se aprobă de către Agenție ca fiind costuri de bază pentru toată perioada de aplicare a Metodologiei. Pentru fiecare an “n”, aceste costuri se actualizează în conformitate cu următoarea formulă:

unde:

*HICPn* – indicele prețurilor de consum al SUA în anul “n”, publicat de către Departamentul Muncii al SUA;

*X2*– indicele de creștere a eficienței OSD pentru reducerea costurilor de distribuție. Acest indice este stabilit constant pentru toată perioadă de aplicare a Metodologiei în proporție de 20% din indicele prețurilor de consum al SUA, X2 = 0,2×HIPCn;

*ΔNCn* – modificarea numărului locurilor de consum ale consumatorilor finali ale căror instalații electrice sunt racordate la rețelele electrice de distribuție, care se determină conform formulei:

unde:

*NCn*– numărul locurilor de consum ale consumatorilor finali ale căror instalații electrice sunt racordate la rețelele electrice de distribuție la finele anului de reglementare “n”;

*NCn-1* – numărul locurilor de consum ale consumatorilor finali instalațiile electrice ale cărora erau racordate la rețelele electrice de distribuție la finele anului “n-1”.

*LeiDn* – cursul oficial mediu de schimb al leului moldovenesc față de dolarul SUA în anul “n”, anul pentru care se actualizează costurile, publicat de Banca Națională a Moldovei;

*LeiDn-1* – cursul oficial, mediu de schimb al leului moldovenesc față de dolarul SUA în anul precedent, publicat de Banca Națională a Moldovei.

*CIEDn*– costurile aferente întreținerii și exploatării rețelelor electrice de distribuție, a altui utilaj de distribuție, a utilajului și a instalațiilor unităților auxiliare. Aceste costuri se determină pentru primul an de aplicare al Metodologiei, anul de bază (CIEDo), reieșind din contractele de antrepriză încheiate cu terțe părți în rezultatul achiziției de lucrări și de servicii, efectuate în conformitate cu prevederile legislației și din analiza cheltuielilor de întreținere și exploatare efectiv înregistrate perioada precedentă de reglementare. Aceste costuri se determină de OSD, se examinează și se aprobă de către Agenție ca fiind costuri de bază pentru toată perioada de aplicare a Metodologiei. Pentru fiecare următor an “n”, costurile în cauză se actualizează în conformitate cu următoarea formulă:

*CIEDn = CIED0 × ∏[(1 + IPCMn – X1) × (1 + ΔNCn)]* (33)

**23.** În cazurile în care, costurile de întreținere a rețelelor electrice de distribuție (în componența cărora intră costurile cu personalul, costurile materiale și costurile de întreținere și de exploatare) nu pot fi determinate separat pentru fiecare tip de rețea, Metodologia prevede repartizarea acestora pe fiecare tip de rețea, proporțional valorii contabile a mijloacelor fixe nemijlocit aferente tipului respectiv de rețea (de înaltă, de medie sau de joasă tensiune):

1) pentru rețelele electrice de distribuție de tensiune înaltă:

2) pentru rețelele electrice de distribuție de tensiune medie:

3) pentru rețelele electrice de distribuție de tensiune joasă:

**24.** Costurile legate de evidența energiei electrice distribuite (CED) sunt compuse din cheltuielile aferente controlului echipamentelor de măsurare a energiei electrice în scopuri comerciale, citirii lunare a echipamentelor de măsurare a energiei electrice în scopuri comerciale, instalate la punctele de delimitare cu rețeaua electrică de transport și cu instalațiile electrice ale consumatorilor finali, care sunt racordate la rețelele electrice de distribuție, întocmirii bilanțului energiei electrice intrate și ieșite din rețea, determinării consumului tehnologic și a pierderilor de energie electrică în rețelele electrice de distribuție, transmiterii lunare furnizorilor și/sau consumatorilor eligibili a datelor privind energia electrică distribuită fiecărui consumator, la fiecare loc de consum. La aceste costuri se referă costurile cu personalul încadrat în acest proces, costurile materiale necesare pentru efectuarea evidenței energiei electrice și cheltuielile privind serviciile prestate de terți aferente evidenței energiei electrice. Aceste costuri se determină de OSD, se examinează și se aprobă de Agenție pentru primul an de aplicare a Metodologiei – anul de bază (***CEDo***) integral pe OSD, iar în următorii ani se actualizează conform formulei:

Repartizarea acestor costuri între rețelele electrice de distribuție de înaltă, de medie și de joasă tensiune se efectuează proporțional cantității de energie electrică distribuită consumatorilor finali ale căror instalații electrice sunt racordate la nivelul respectiv de tensiune a rețelelor electrice de distribuție.

**25.** Costul consumului tehnologic și al pierderilor de energie electrică în rețelele electrice de distribuție (***CPD***) pentru fiecare an “n” se determină de către OSD integral, pe rețelele electrice de distribuție, și separat, pentru fiecare tip de rețea electrică de distribuție (de înaltă, de medie și de joasă tensiune), reieșind din cantitatea de energie electrică necesară de a fi procurată pentru acoperirea consumului tehnologic și a pierderilor de energie electrică, admise, în scopuri tarifare, în rețelele electrice de distribuție și din prețul mediu de procurare a energiei electrice în anul “n” pentru acoperirea acestor necesității. Astfel, în fiecare an “n” pentru fiecare tip de rețea electrică de distribuție, costul consumului tehnologic și al pierderilor de energie electrică în rețelele electrice de distribuție se determină conform formulelor:

1) pentru rețelele electrice de distribuție de tensiune înaltă:

*CPDnît = PDnît × PEn* (38)

2) pentru rețelele electrice de distribuție de tensiune medie:

*CPDnmt = PDnmt × PEn* (39)

3) pentru rețelele electrice de distribuție de tensiune joasă:

*CPDnjt = PDnjt × PEn* (40)

unde:

*CPDnît; CPDnmt; CPDnjt* – costul consumului tehnologic și al pierderilor de energie electrică în rețelele electrice de distribuție de înaltă, de medie și de joasă tensiune;

*PEn –* prețul mediu de procurare în anul “n” de către OSD a energiei electrice destinate acoperirii consumului tehnologic și a pierderilor de energie electrică în rețelele electrice de distribuție. Prețul mediu de procurare a energiei electrice se determină la barele de intrare în rețelele electrice de distribuție, reieșind din: prețurile de procurare a energiei electrice de la producătorii locali sau din import, după caz, și tariful pentru serviciul de transport al energiei electrice;

*PDnît; PDmt; PDnjt* – consumul tehnologic și pierderile medii anuale de energie electrică, admise, în scopuri tarifare, în rețelele electrice de distribuție de înaltă, de medie și de joasă tensiune, exprimate în kWh.

**26.** Consumul tehnologic și pierderile tehnice de energie electrică în rețelele electrice de distribuție se determină de OSD în conformitate cu prevederile Instrucțiunii pentru calcularea consumului tehnologic în rețelele electrice, aprobată prin [Hotărârea Agenției nr.190 din 30august 2005](lex:DEA520050830190), integral și pentru fiecare tip de rețea, în parte, conform rezultatelor anului 2017, și se aprobă de Agenție în valori procentuale la cantitatea de energie electrică intrată în rețelele electrice de distribuție, constante pe toată perioada de aplicare a Metodologiei. Consumurile tehnologice și pierderile de energie electrică în kWh, calculate integral în rețelele electrice de distribuție, trebuie să fie egale cu suma acestor pierderi calculate separat pentru rețelele electrice de distribuție de înaltă, de medie și de joasă tensiune:

*PDnt = PDnît + PDnmt + PDnjt* (41)

unde:

*PDnt*– consumul tehnologic și pierderile de energie electrică, calculate integral pe toate rețelele electrice de distribuție.

În toate cazurile, beneficiul rezultat în urma reducerii consumului tehnologic și al pierderilor de energie electrică trebuie împarțit egal între OSDși consumatorii finali.

**27.** În cheltuielile de distribuire și administrative ale OSD (CDA) se includ cheltuieli ce țin de: costurile cu personalul administrativ și de conducere, costurile materiale, de întreținere și de exploatare a activelor de uz comercial și administrativ, cheltuielile pentru teleradio comunicații cu destinație de distribuire și administrativă, comisioanele achitate băncilor și poștei pentru serviciile prestate, cheltuielile de birotică, de pază și de asigurare a securității, întreținerea transportului auto de serviciu, deplasarea personalului de conducere, cheltuielile legate de pregătirea și perfecționarea profesională a personalului și alte cheltuieli necesare și justificate pentru desfășurarea activității de distribuție a energiei electrice. Aceste cheltuieli se determină de către OSD pentru primul an de aplicare a Metodologiei, – anul de bază (CDAo), se aprobă de Agenție pentru toată perioada de aplicare a Metodologiei, și în fiecare următor an “n” se actualizează în conformitate cu formula:

*CDAn = CDA0 × ∏(1 + IPCMn – X1)* (42)

**28.** Alte cheltuieli de distribuție (ACn) includ alocația aferentă creării fondului de rulment, cheltuielile aferente achitării impozitelor și taxelor care conform legislației se atribuie la cheltuieli. Aceste cheltuieli se determină pentru fiecare an în parte conform formulei:

*ACn = CFRn + Tn* (43)

unde:

*Tn*– impozite, taxe și alte plăți justificate și necesare de a fi achitate în anul “n”, care conform legislației se atribuie la cheltuieli;

*CFRn*– alocația aferentă fondului de rulment în anul “n”, care se determină conform formulei:

unde:

α – necesitatea în fond de rulment, exprimat în zile de facturări anuale. Prin Metodologie se stabilește α = 10 zile, determinată în baza regimului de achitare de către furnizori a serviciului de distribuție a energiei electrice, conform actelor normative în vigoare și a regimului de plăți pentru necesitățile OSD (procurări de materiale, achitări de servicii, alte plăți);

*Rrn –* rata de rentabilitate în anul “n” a activelor, determinată în conformitate cu prevederile din Secțiunea 6 din Metodologie.

În cazul când OSD nu vor utiliza integral alocația aferentă fondului de rulment pentru plata dobânzilor la creditele contractate pe termen scurt, Agenția, la actualizarea tarifelor pentru serviciul de distribuție a energiei electrice, poate diminua valoarea venitului reglementat pentru tariful anului următor cu cuantumul alocației utilizate în alte scopuri.

Secțiunea 6

DETERMINAREA RENTABILITĂȚII

**29.**Rentabilitatea OSD în fiecare an “n” se determină reieșind din valoarea neta a mijloacelor fixe și a imobilizărilor necorporale aferente activității de distribuție a energiei electrice și reieșind din rata de rentabilitate a imobilizărilor, conform formulei:

1) pentru OSD cu capital străin:

*RAn = VNADin × Rrn × LeiDn*(45)

unde:

*VNADin* – valoarea netă reglementată în anul “n” a mijloacelor fixe și a imobilizărilor necorporale de distribuție, transmise în exploatare din anul privatizării și până la finele anului “n-1”, în urma investițiilor efectuate în conformitate cu planurile de investiții aprobate de Agențieși luate în calcul în scopuri tarifare în această perioadă. Valoarea netă a imobilizărilor se determină ca diferență dintre costul de intrare a imobilizărilor, transmise în exploatare în perioada vizată în strictă conformitate cu planurile de investiții aprobate de Agențieși amortizarea acestor imobilizări, acumulată în această perioadă,conform formulei:

unde:

*VIADkn-1*– costul de intrare a mijloacelor fixe și a imobilizărilor necorporale de distribuție transmise în exploatare din anul privatizării și până la finele anului “n-1”în strictă conformitate cu planurile de investiții aprobate de Agenție;

*DFnn-1*–amortizarea mijloacelor fixe și a imobilizărilor necorporale de distribuțietransmise în exploatare începând cu anul privatizării, acumulată de la transmiterea în exploatare până la finele anului “n-1”;

*Rrn* – rata reglementată a rentabilității imobilizărilor în anul “n”.

2) pentru ceilalți OSD:

*RAn = VNADin × Rrn*(47)

*VNADin*–valoarea netă reglementată în anul “n” a mijloacelor fixe și a imobilizărilor necorporale de distribuție, transmise în exploatare din anul 2003 și până la finele anului “n-1”, în urma investițiilor efectuate în conformitate cu planurile de investiții aprobate de Agențieși luate în calcul în scopuri tarifare în această perioadă. Această valoare se determină conform formulei (46) din Metodologie, unde:

*VIADkn-1*– costul de intrare a mijloacelor fixe și a imobilizărilor necorporale de distribuție transmise în exploatare din anul 2003 și până la finele anului “n-1”;

*DFnn-1*– amortizarea mijloacelor fixe și a imobilizărilor necorporale de distribuțietransmise în exploatare începând cu anul 2003, acumulată de la transmiterea în exploatare până la finele anului “n-1”.

**30.** În cazul reevaluării mijloacelor fixe și a imobilizărilor necorporale menționate în pct. 29, valoarea netă a acestora luată în calculul rentabilității se va determina în baza formulei:

unde:

*VNADrn*– valoarea netă în anul “n” a mijloacelor fixe și a imobilizărilor necorporale, după reevaluare;

K – coeficientul modificării valorii imobilizărilor în rezultatul reevaluării. Acest coeficient se determină la data efectuării reevaluării reieșind din raportul valorii contabile a mijloacelor fixe și a imobilizărilor necorporale, determinate după reevaluare, la valoarea contabilă a acestora existentă până la reevaluare.

**31.** Rata reglementată a rentabilității imobilizărilor pentru fiecare an “n” se determină în baza metodei costului mediu ponderat al capitalului (WACC), înainte de impozitare, conform următoarei formule:

unde:

*Ke*  – costul capitalului propriu calculat după impozitare, %;.

*Kd*  – costul capitalului împrumutat;

*E* – capitalul propriu;

*D* – capitalul împrumutat;

*t* – taxele impozitului pe venit, aplicate OSD conform prevederilor [Codului fiscal](lex:LPLP199704241163).

Indicatorii, formulele și sursa de determinare a valorilor sunt prezentate în Anexa la Metodologie.

**32.**În cazul în care valoarea planificată a proiectului de investiții depășește 1 milion de lei, planificarea și efectuarea investițiilor va fi realizată de către OSD în conformitate cu prevederile Regulamentul privind planificarea, aprobarea și efectuarea investițiilor, aprobat prin Hotărârea Consiliului de administrație al Agențieinr. 283/2016 din 15 noiembrie 2016. Proiectele de investiții de valoare mai mică, vor fi aprobate de Agenție sub formă de listă. Agenția este în drept să solicite argumentarea suplimentară pentru oricare proiect de investiții.

**33.** Investițiile efectuate în conformitate cu planul de investiții aprobat de Agenție se includ la calcularea amortizării și rentabilității.

Secțiunea 7

APROBAREA, ACTUALIZAREA ȘI APLICAREA TARIFELOR

**34.** Tarifele pentru serviciul de distribuție a energiei electrice se determină anual de către OSD și se aprobă de către Consiliul de Administrație al Agenției în conformitate cu prevederile Metodologiei. Pentru aceasta, la începutul fiecărui an, OSD vor prezenta Agenției calculul tarifelor, efectuat în conformitate cu Metodologia. Agenția va examina materialele prezentate de OSD și, în cazul corespunderii acestora prevederilor Metodologiei, va actualiza, va aproba și va publica tarifele noi nu mai târziu de 1 aprilie, care vor intra în vigoare și vor fi aplicate după publicarea Hotărârii Consiliului de Administrație al Agenției în Monitorul Oficial al Republicii Moldova.

**35.** OSD vor avea dreptul să solicite Agenției actualizarea tarifelor în decursul anului, dacă există factori obiectivi ce nu pot fi controlați de întreprinderi (modificarea prețurilor de procurare a energiei electrice, fluctuația cursului de schimb al valutei naționale, adoptarea actelor legislative și normative ce stabilesc obligații suplimentare în sarcina OSD, care duc la majorarea costurilor de distribuție etc.), care justifică o astfel de actualizare și care duc la o deviere mai mare de 5% din costul anual de distribuție stabilit în tarife. În așa caz, OSD vor prezenta Agenției o analiză a factorilor de influență și a devierilor dintre datele aplicate la calcularea tarifelor și cele real înregistrate, iar Agenția, în aceste cazuri, ajustează tarifele semestrial sau, după caz, mai frecvent în dependență de nivelul de influență asupra tarifelor a factorilor obiectivi.

**36.**În cazul existenței unor factori obiectivi care generează devieri mai mari de 5% din costul anual de distribuție stabilit în tarife și care duc la diminuarea tarifelor, Agenția este în drept să solicite OSD prezentarea calculului tarifului ajustat.

**37.**În cazul în care într-un anumit an, la nivel național, se va modifica cuantumul minim garantat al salariului în sectorul real, costurile aferente remunerării muncii, din anul respectiv, vor fi actualizate prin substituirea IPCM cu indicele creșterii medii anuale a cuantumului minim garantat al salariului în sectorul real.

**38.** Devierile tarifare create pe parcursul anului de gestiune vor fi incluse în tariful anului viitor și actualizate la rata de rentabilitate (Rr), în baza valorilor acestor devieri determinate lunar. În cazul modificării tarifelor în decursul anului de gestiune, devierile tarifare (Dev) generate în perioada precedentă a anului de gestiune vor fi luate în considerație pe deplin la calcularea noilor tarife. În acest caz, devierile tarifare se includ în tarif astfel încât să fie recuperate până la sfârșitul anului de gestiune.

**39.** În cazul în care, în perioada de aplicare a Metodologiei vor fi adoptate acte normative de reglementare, care vor influența nivelul costurilor și al cheltuielilor de distribuție a energiei electrice, aceste modificări vor fi luate în considerație de către Agenție la ajustarea anuală a tarifelor.În metodologie sunt introduse modificări pe parcursul perioadei de aplicare, în măsura necesară pentru a asigura respectarea cadrului normatival Republicii Moldova.

**40.**Mijloacele obținute pe perioada de aplicare a prezentei metodologii în urma reflectării în tarife a mărimii costurilor aferente amortizării mijloacelor fixe și imobilizărilor necorporale, vor fi utilizate de OSD doar în scopul efectuării de noi investiții. În cazul neutilizării sau utilizării acestora în alte scopuri*,* Agenția este în drept să diminueze tariful pentru serviciul de distribuție a energiei electrice pentru ultimul an de aplicare a metodologiei tarifare în cuantumul corespunzător mijloacelor financiare neutilizate sau utilizate în alte scopuri.

**41.**În cazul efectuării de lucrări extraordinare, provocate drept urmare a calamităților naturale, operatorul rețelei de distribuție va prezenta Agenției un raport cu descrierea detaliată a costurilor suportate. Raportul urmează să demonstreze, în ce măsură costurile suplimentare suportate nu sunt recuperate prin tarif, iar Agenția va decide în vederea includerii cuantumului costurilor neacoperite în tariful calculat pentru anul în care s-au produs calamitățile naturale în cauză.

|  |  |  |  |
| --- | --- | --- | --- |
| **Anexă**  **la Metodologia de calculare, aprobare și**  **ajustare a tarifelor pentru serviciul**  **de distribuție a energiei electrice**    Indicatorii, formulele și sursa de determinare a valorilor de calcul a ratei de rentabilitate  a activelor Rr în baza costului mediu ponderat al capitalului (WACC) | | | |
| **Indicatori** | **Simbolul și formulele de calcul** | **Sursa de determinare a indicatorilor** | **Valoarea indicilor** |
| Rata lipsită de risc, % | rf | Rata lipsită de risc a SUA, media anului precedent a bonurilor cu maturitatea de 10 ani, publicată de Trezoreria SUA (www.treasury.gov) | Determinată anual |
| Rata de risc al țării % | rt | Rata de risc a Republicii Moldova, actualizată în ianuarie 2018și publicată în sursa: http://pages.stern.nyu.edu/~adamodar/, la compartimentul: Risk Premium for Other Markets, Country Risk premium | 7,5%. Dacă într-un anumit an valoarea publicată este mai mică decât cea din ianuarie 2018, se aplică valoarea publicată |
| Raportul capital împrumutat/capital propriu | d/e | Se va aplica raportul de 35% la 65%, stabil pentru toată perioada de aplicare a Metodologiei tarifare | 35/65 |
| Riscul sistematic al industriei (lipsit de îndatorare) | β | Valoarea medie corespunzătoare companiilor de utilități publice a SUA publicată în ianuarie 2018 în sursa: http://pages.stern.nyu.edu/~adamodar/la compartimentul: Data Sets, Levered an unlevered Betas by Industry, Utility (General) | 0,19 |
| Rata impozitului pe venit | t | Conform [Codului fiscal](lex:LPLP199704241163) | Determinată anual |
| Riscul sistematic al industriei ajustate la gradul de îndatorare | βd | Se determină conform formulei: βd = β + d/e × β(1 - t) | Determinată anual |
| Prima de risc caracteristică pieței, % | (rm-rf) | Prima de risc de piață, determinată în ianuarie 2018 ca media aritmetică din ultimii 30 ani în SUA (Stock-T. Bonds) și publicată în sursa: http://pages.stern.nyu.edu/~adamodar/ la compartimentul: Data Sets, Historical Return on Stoks, Bonds and Bills, Arithmetic Average, Risk Premium | 5,22% |
| Costul capitalului propriu, % | Ke | Se determină conform formulei: Ke = rf +rt+ βd × ( rm - rf) | Determinată anual |
| Costul capitalului împrumutat, % | Kd | Valoarea anuală a capitalului împrumutat a întreprinderii. Se va determina anual ca media calculată pe baza dobânzii curente a unui împrumut eficient și bine gestionat pe piața de capital națională și internațională relevantă. Valoarea acestuia corespunde ratei medii la creditele acordate în valută străină în anul precedent anului calculării tarifului, publicate de Banca Națională a Moldovei la compartimentul: Statistica monetară, Ratele medii ale dobânzilor, Rata medie la creditele acordate în valută străină/persoane juridice/ peste 12 luni | Determinată anual |
| Rata de rentabilitate, % | Rr | Se determină conform WACC: Rr = WACC = Ke/(1 - t) × e/(d + e) + Kd × d/(d + e) | Determinată anual |